钦定古今图书集成/明伦汇编/氏族典/第560卷 > 司马池
## 钦定古今图书集成/明伦汇编/氏族典/第560卷 > 司马池

按《宋史司马池传》：“池字和中，自言晋安平献王孚后。
池少丧父，家资数十万，悉推诸父，而自力读书。举进
士，当试殿庭，而报母亡，友匿其书，池心动，夜不能寐，
曰：‘吾母素多疾，家岂无有异乎’？行至宫城门，徘徊不

改秘书省著作佐郎、监安丰酒税，徙知小溪县。枢密
使曹利用奏为群牧判官，除开封府推官，罢知耀州。
擢利州路转运使、知凤翔府。召知谏院，上表恳辞。仁
宗谓宰相曰：“人皆嗜进，而池独嗜退，亦难能也。”加直
史馆，复知凤翔，累迁尚书兵部员外郎，遂兼侍御史，
徙同州，又徙杭州。池性质易不饰厨传，剸剧非所长，
又不知吴俗，以是谤讥闻朝廷。转运使江钧、张从革
劾池决事不当十馀条，及稽留德音，降知德州，徙晋
州，卒。